กรุงศรี เอาใจคนชอบเที่ยว มอบเครดิตเงินคืน2หมื่นบ.
กรุงศรี เอาใจคนชอบเที่ยว มอบเครดิตเงินคืน 2 หมื่นบ. เพียงสะสมยอดใช้จ่ายในหมวดท่องเที่ยวตามเงื่อนไขที่กำหนด ตั้งแต่ 20 มี.ค.-30 มิ.ย. 60
25 พ.ค. 2560

นายสมหวัง โตรักตระกูล กรรมการผู้จัดการ บริษัท บัตรกรุงศรีอยุธยา จำกัด เอาใจคนชอบเที่ยวทั้งในและต่างประเทศ กับโปรโมชั่น “เที่ยวใกล้ทั่วไทย เที่ยวไกลทั่วโลก”ที่มอบเครดิตเงินคืนสูงสุด 20,000 บาท ให้กับสมาชิกบัตรเครดิตกรุงศรีที่สะสมยอดใช้จ่ายในหมวดท่องเที่ยวตามเงื่อนไขที่กำหนด ตั้งแต่ 20 มีนาคมถึง 30 มิถุนายน 2560
โดยสมาชิกมียอดใช้จ่ายสะสมครบ 30,000 บาท รับเครดิตเงินคืน 375 บาท สะสมครบ 150,000 บาท รับเครดิตเงินคืน 2,250 บาท และสะสมครบ 1,000,000 บาท รับเครดิตเงินคืนสูงสุด 20,000 บาท เพียงสะสมยอดใช้จ่ายด้านการท่องเที่ยวในประเทศในหมวดโรงแรม ห้องพักร้านอาหารในโรงแรม บริษัททัวร์ และรถเช่าในประเทศ (ยกเว้นหมวดสายการบิน) หรือมียอดใช้จ่ายที่ต่างประเทศและออนไลน์ที่เรียกเก็บเป็นสกุลเงินต่างประเทศเท่านั้น (ยกเว้นการกดเงินสด การซื้อประกันภัย และซื้อกองทุน)
อนึ่ง ยอดสะสมทั้งหมดจะไม่รวมยอดใช้จ่ายผ่านเว็บไซต์ท่องเที่ยว เว็บไซต์ช้อปปิ้งออนไลน์ และโรงแรมในเครือ Red Planet ที่ร่วมรายการส่งเสริมการขายอื่นๆ ออนไลน์ กับบัตรเครดิตกรุงศรี